
Ehitusloa andmine (Linda tn 4) 

1. ASJAOLUD JA MENETLUSE KÄIK

27.09.2016 ehitisregistri elektroonilises keskkonnas läbivaatamiseks laekus Linda tn 4 büroohoone automatse tulekahjusignalisatsiooni paigaldamiseks ehitusloa taotlus koos ehitusprojektiga (linnavalitsuse dokumendiregistris nr 7116).
Ehitisregistri  keskkonnas, koduleht www.ehr.ee,  on genereeritud ehitusloa eelnõu nr. 1611271/19249,  menetluse nr 77301, ning suunatud Ida Päästekeskusele, hoone omanikule ja arhitektuuri ja planeerimise osakonnale kooskõlastamiseks. 
28.09.2016.a ehitusloa eelnõu koos ehitusprojektiga on kooskõlastatud Ida Päästekeskusega. Ehitusprojekti vastavust projekteerimistingimustele, kehtestatud planeeringule, majandus- ja taristuministri 17.07.2015 määruse nr 97 sätestatud nõuetele, seadustele ning teistele õigusaktidele on kontrollinud Arhitektuuri- ja Planeerimise osakond ning projekt on 28.09.2016 kooskõlastatud arhitektuuri- ja planeerimise osakonna arhitekti poolt ehitisregistri keskkonnas märkusega „Puudub lehekülgede nummerdamine. Lisatud ei ole sõnad /allkirjastatud digitaalselt“. Kuna ehitusprojekt on esitatud ehitisregistri elektroonilises kesskonnas, kuhu tehniliselt ei ole võimalik digitaalse allkirjata ehitusprojekt esitata ning ehitusprojekti kooseisu muuta, arvan, et arhitekti märkused antud juhul ei ole olulised.
Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §38 lõike 1 kohaselt ehitusluba annab õiguse ehitada ehitisi, mis vastavad ehitusloa andmise aluseks olevale ehitusprojektile. 

2.2.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS

Anda ehitusluba Linda tn 4 büroohoone automatse tulekahjusignalisatsiooni paigaldamiseks.
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

